དང་བོ།སྙན་ངག་བསྟན་བཅོས་མེ་ལོང་མ་ཞེས་པའི་དཔེ་རྙིང་དེའི་ཤོག་ངོས་དང་བོའི་ཟུར་ན།ཕྱི་རོལ་པའི་ཉམས་ཅན་ཁོང་གི་དབུ་སྐྲ་ལ་ཉི་ཟླས་བརྒྱན་ཅིང་སྨ་ར་ཅུང་རིང་བོ་ཅན་ཞིག་ཡོད།རི་མོའི་གཤམ་དུ་མཚན་ལ།འཕགས་ཡུལ་གནས་ལྔ་རིག་པའི་སྒྲ་ཡི་གཙུག་གི་རྒྱུན་གྱུར་དནྜིའི་ཞབས་ཞེས་གསོལ།གཞན་སྙན་ངག་གི་བསྟན་བཅོས་ཆེན་པོ་མེ་ལོང་མ་ལ་འཇུག་པའི་ཤན་སྦྱར་དནྜིའི་དགོངས་རྒྱན་ཞེས་པའི་དཔེ་ཆ་སྣ་རིང་ཞིག་ཡོད་པ་དེའི་ཤོག་ངོས་དང་བོའི་ཟུར་ན།ནང་བའི་དགེ་སློང་གི་ཉམས་ཅན།དབུ་ན་གཙུག་ཏོར་གྱིས་བརྒྱན་ཅིང་དཀྱིལ་དཀྲུང་ངང་བཞུགས་པའི་ཞུ་དུལ་ཅན་ཞིག་ཅེས་བྲིས་ཡོད།གཤམ་དུ་མཚན་ལ།མཚོ་བྱུང་མགྲིན་པར་རོལ་བ་དནྜིའི་ཞབས་ཞེས་གསོལ་འདུགགང་ལྟར་རི་མོ་མཁན་གྱི་སྒྱུ་རྩལ་ལས་གང་ཞིག་བྲིས་ན་མཛེས་མོད་ཀྱང་ཁོ་བོའི་མིག་ལམ་དུ་སློབ་དཔོན་དནྜི་དང་གྷན་ངྷི་རྣམ་གཉིས་ཀྱི་སྐུ་གཟུགས་གཅིག་ཏུ་འཁྲུལ་གྱིན་འདུག